ศาลรัฐธรรมนูญเตรียมวินิจฉัยคำร้องกกต. ชี้ชะตาพรรค “ไทยรักษาชาติ” พรุ่งนี้!
ศาลรัฐธรรมนูญเตรียมวินิจฉัยคำร้องกกต. ชี้ชะตายุบพรรค “ไทยรักษาชาติ” พรุ่งนี้!
14 ก.พ. 2562

สืบเนื่องจากกรณีข่าวเมื่อวันที่ 12 ก.พ. 2562 สำนักงานคณะกรรมการการเลือกตั้ง (กกต.) ได้พิจารณากรณีพรรคไทยรักษาชาติมีหนังสือแจ้งรายชื่อบุคคลเพื่อเสนอแต่งตั้งเป็นนายกรัฐมนตรี 1 รายชื่อ และเห็นว่าการดำเนินการดังกล่าวเป็นปฏิปักษ์ต่อการปกครองในระบอบประชาธิปไตยอันมีพระมหากษัตริย์ทรงเป็นประมุข จึงมีมติให้ยื่นคำร้องต่อศาลรัฐธรรมนูญ เพื่อพิจารณาวินิจฉัยให้มีคำสั่งยุบพรรคไทยรักษาชาติ ตาม พ.ร.บ.ประกอบรัฐธรรมนูญว่าด้วยพรรคการเมือง พ.ศ.2560 มาตรา 92
โดยในวันนี้ (13 กุมภาพันธ์ 2562) พ.ต.อ.จรุงวิทย์ ภุมมา เลขาธิการ กกต.นำคำร้องของคณะกรรมการการเลือกตั้งที่ขอให้ศาลรัฐธรรมนูญ พิจารณาวินิจฉัยเพื่อมีคำสั่งยุบพรรคไทยรักษาชาติ ตามพ.ร.ป.ว่าด้วยพรรคการเมืองพ.ศ.2560 มาตรา 92 แล้ว ในวันนี้เวลา 14.13 น.
ทั้งนี้ สำนักงานศาลรัฐธรรมนูญได้เผยแพร่เอกสารข่าว ระบุว่า สำนักงานศาลรัฐธรรมนูญได้รับคำร้องไว้ในทางธุการ และอยู่ระหว่างการตรวจคำร้องโดยสำนักงานศาลรัฐธรรมนูญจะเสนอคำร้องดังกล่าว ต่อที่ประชุมคณะตุลาการศาลรัฐธรรมนูญ เพื่อพิจารณาว่าจะรับคำร้องไว้พิจารณาวินิจฉัยหรือไม่ ในวันที่ 14 ก.พ.2562 เวลา 13.30 น. ต่อไป
 